نیټو په پاکستان د رسد لار خلاصولو غږ کړی
د ٦٥ مادو یا شقونو په اعلامیه کې چې ډیره برخه يي د افغانستان په حقله ده، وویل شوې د کال ٢٠١۴ تر ختمیدو پورې به افغان ځواکونو د هیواد د امنیت ذمه وارۍ په مکمله توگه په خپلو لاسو کې اخستي وي
شکاگو کې د نیټو د سر مشرانو د غونډې په اعلامیه کې د پاکستان نه غوښتنه شوې ده چې افغانستان کې میشته د نیټو ځواکونو د پاره په خپله خاوره تړلی شوې د رسد لار دې زر تر زره پرانځې. د افغانستان په موضوع، د نیټو د غونډې په دویمه ورځ جاري کړی شوې اعلامیه کې وویل شوې د افغانستان او د سیمې په امن او ثبات کې پاکستان مهم کردار لوبه ولی شي. اعلامیه وائي نړې واله ټولنه به د افغانستان سره د اوږدې مودې پورې ملگرتیاه او همکاري ځکه هم جاري ساتي چې هیواد یو وارې بیا د ترهگرو د پناه ځائې جوړ نشي. د نیټو اعلامیه وائي تنظیم سیمه کې اهم قوتونو سره مزاکراتو د پاره تیار دی په دې اړه د روس او منځني ایشیائي هیوادونو سره د رسد لارو په بابله هم خبرې اترې شوې دي. اعلامیه کې ویل نیټو پاکستان سره روابط جاري ساتلې دي چې څومره زر ممکنه وي پاکستان خبله لار بیا پرانځي. اعلامیه کې افغانستان سره د اوږد مهاله همکارۍ او د مرستې لوظونه شوې دي. د ٦٥ مادو یا شقونو په اعلامیه کې چې ډیره برخه يي د افغانستان په حقله ده، وویل شوې د کال ٢٠١۴ تر ختمیدو پورې به افغان ځواکونو د هیواد د امنیت ذمه وارۍ په مکمله توگه په خپلو لاسو کې اخستي وي او دنیټو جنگي عملیات به سره ته رسیدلې وې. خو ددې پرته به هم نیټو د افغانستان سره تر اوږدې مودې پورې سیاسي ملاتړ او همکاري جاري ساتي. اعلامیه وائي د کال ٢٠١۴ ورستو د افغان امنیتي ځواکونو د تربیي د پاره به خصوصي مشن شورو کوي او ددې د پاره به د منصوبه بندۍ کار زر تر زره شورو کړی شي. د امنیت په مد کې همکارۍ او د مرستې پرته، نیټو په خپله اعلامیه کې افغان حکومت ته په بون کانفرنس کې خپل هغه لوظ هم ور یاد کړی چې افغانستان کې به یو داسې حکومت پرځائې کوي چې جمهوري وې، د قوانینو د پاره پکې احترام وي، د ادارې فساد مخه پکې نیول شوې وې، شهریانو او ښځو او سړو ته پکې برابر حقوق ورکړی شوې وي او شهریان بنیادي ازادي وولرې. هم دې لړ کې اعلامیه وائي راتلونکې انتخابات په ازاده توگه د افغانستان د اساسي قانون یا د آئین د لاندې ترسره کړی شي. اعلامیه کې د افغان ښځو د حقوقو هم ذکر شوی دی او وائي چې زنانه ؤ ته دې هم د هیواد د بیا ودانولو په، سیاست او د سولي په عمل کې برخه ورکړی شي. اعلامیه کې په دې خبره هم زور اچولی شوی دی چې ماشومان دې د جنگ د اثراتو نه محفوظ ووساتلی شي.